text: 7000 besøgende: Sofari var et stort hit
  01 juni 2015 kl. 06.15
  De økologiske svineproducenter åbnede søndag dørene til deres landbrug. Alle nysgerrige kunne komme forbi, og det var der 7000, der gjorde.
  Landmændene inviterede på Sofari, hvor gæsterne kunne få en rundtur i stalden og et indblik i dyrevelværden i de økologiske stalde samt se, hvordan den økologiske svineproduktion foregår.
  Det er femte år i træk arrangementet bliver afholdt, og i Hovborg lagde omkring 500 besøgende i dag vejen forbi.
  I alt kiggede 7000 mennesker vejen forbi de 11 økologiske svineproducenter, der inviterede på sofari.
  - Der har været et rigtig fint besøgstal hos alle værterne, og det er meget positivt, at folk vil bruge deres søndag på at komme ud og se, hvordan den økologiske svineproduktion foregår, siger Hanne Børsch, chefkonsulent i Landbrug & Fødevarer og projektleder på sofari-turene til Ritzau.
  Hør den økologiske svineavler fra Hovborg, Nicolaj Pedersen, fortælle lidt om søerne i hans besætning i videoklippet herunder (Varighed: 27 sekunder)
  